ai4bharat/Pralekha huggingface dataset:
প্রধানমন্ত্রীরদপ্তর
৭৫ লক্ষ সূর্য নমস্কার চ্যালেঞ্জের প্রশংসা করেছেন প্রধানমন্ত্রী
নয়াদিল্লি, ১৪ জানুয়ারি, ২০২২
প্রধানমন্ত্রী শ্রী নরেন্দ্র মোদী সুস্থ-সবল থাকার গুরুত্বের ওপর জোর দিয়ে ৭৫ লক্ষ সূর্য নমস্কার চ্যালেঞ্জের প্রশংসা করেছেন।
ভারতের তারকা অ্যাথলিটদের নিয়ে ৭৫ লক্ষ সূর্য নমস্কার চ্যালেঞ্জ সম্পর্কে স্পোর্টস অথরিটি অর ইন্ডিয়ার ট্যুইটের জবাবে প্রধানমন্ত্রী ট্যুইট করে বলেছেন, “বর্তমান বিশ্বব্যাপী মহামারী সুস্থ-সবল থাকা এবং রোগ প্রতিরোধ ক্ষমতা বাড়ানোর গুরুত্ব আরও একবার প্রতিফলিত করেছে। তাই এ ধরনের প্রয়াস অত্যন্ত তাৎপর্যপূর্ণ।
একইসঙ্গে আমি আপনাদের সকলকে যাবতীয় কোভিড-১৯ বিধি মেনে চলার, মাস্ক ব্যবহার করার এবং যোগ্য ব্যক্তিদের টিকা নেওয়ার আবেদন জানাই।”
CG/BD/DM/
(
প্রধানমন্ত্রীরদপ্তর
আর্জেন্টিনায় রাষ্ট্রপতি নির্বাচনে জয়ী হওয়ায় আলবার্তো ফার্নান্ডেজ-কে অভিনন্দন প্রধানমন্ত্রীর
নয়াদিল্লি, ৩০ অক্টোবর, ২০১৯
প্রধানমন্ত্রী শ্রী নরেন্দ্র মোদী আর্জেন্টিনায় রাষ্ট্রপতি নির্বাচনে জয়ী হওয়ায় আলবার্তো ফার্নান্ডেজ’কে অভিনন্দন জানিয়েছেন।
এক বার্তায় প্রধানমন্ত্রী বলেছেন, “রাষ্ট্রপতি নির্বাচনে বিপুল জয়লাভের জন্য আপনাকে আন্তরিক অভিনন্দন। ভারত ও আর্জেন্টিনার মধ্যে কৌশলগত অংশীদারিত্বে আরও সম্প্রসারণ ও নিবিড়তর করার লক্ষ্যে একযোগে কাজ করার ব্যাপারে অত্যন্ত আশাবাদী”।
CG/BD/SB
(Visitor Counter : 37
প্ৰধানমন্ত্ৰীৰ কাৰ্যালয়
মৰাণ মাৰ বাচেলিঅ’ছ মাৰ্থোমা পাওল’ছ দ্বিতীয়ৰ মৃত্যুত শোক প্ৰকাশ প্ৰধানমন্ত্ৰীৰ
প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰতীয় অৰ্থোডক্স গীৰ্জাৰ সৰ্বোচ্চ মুৰব্বী মাননীয় মৰাণ মাৰ বাচেলিঅ’ছ মাৰ্থোমা পাওল’ছ দ্বিতীয়ৰ মৃত্যুত গভীৰ শোক প্ৰকাশ কৰিছে।
এক টুইটযোগে প্ৰধানমন্ত্ৰীয়ে কয়, ‘ভাৰতীয় অৰ্থোডক্স গীৰ্জাৰ সৰ্বোচ্চ মুৰব্বী মাননীয় মৰাণ মাৰ বাচেলিঅ’ছ মাৰ্থোমা পাওল’ছ দ্বিতীয়ৰ মৃত্যুত দুখিত। তেওঁ সেৱা আৰু সহানুভূতিৰ এক সমৃদ্ধ উত্তৰাধিকাৰ এৰি গৈছে। এই দুখৰ সময়ত, অৰ্থোডক্স গীৰ্জাৰ সদস্যসকলৰ প্ৰতি মোৰ সমবেদনা জ্ঞাপন কৰিছোঁ। তেখেতৰ আত্মাই চিৰশান্তি লাভ কৰক।’
প্রধানমন্ত্রীরদপ্তর
মহালয়া উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ২৫ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী মহালয়া উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“মহালয়া উপলক্ষে আমরা মা দুর্গার কাছে প্রার্থনা করি এবং জনগণের জন্য তাঁর পবিত্র আর্শিবাদ কামনা করি। সকলে আনন্দে থাকুন এবং সুস্বাস্থ্যের অধিকারী হন। সর্বত্র সমৃদ্ধি ও ভ্রাতৃত্ববোধ বিরাজ করুক।
শুভ মহালয়া!”
PG/CB/NS
(
সংস্কৃতিমন্ত্রক
কেন্দ্রীয় অর্থমন্ত্রী শ্রীমতী নির্মলা সীতারমন ভগবান বুদ্ধের একটি অতি প্রাচীন দুর্লভ ব্রোঞ্জ মূর্তি সংস্কৃতি মন্ত্রী শ্রী প্রহ্লাদ প্যাটেলের হাতে তুলে দিলেন
নয়াদিল্লি, ১৭ সেপ্টেম্বর, ২০১৯
কেন্দ্রীয় অর্থমন্ত্রী শ্রীমতী নির্মলা সীতারমন নতুন দিল্লিতে মঙ্গলবার এক অনুষ্ঠানে ভগবান বুদ্ধের একটি অতি প্রাচীন দুর্লভ ব্রোঞ্জ মূর্তি কেন্দ্রীয় সংস্কৃতি তথা পর্যটন প্রতিমন্ত্রী শ্রী প্রহ্লাদ সিং প্যাটেলের হাতে তুলে দিয়েছেন। আনুমানিক দ্বাদশ খ্রিস্টাব্দের ৬.৫ ইঞ্চি উচ্চতার প্রাচীন এই মূর্তিতে ভগবান বুদ্ধ ‘ভূমিস্পর্শমুদ্রায়’ বসে রয়েছেন।
উল্লেখ্য, ভারতীয় পুরাতত্ত্ব সর্বেক্ষণের নালন্দা সংগ্রহালয় থেকে ১৯৬১-র ২২ আগস্ট ভগবান বুদ্ধের এই ব্রোঞ্জ মূর্তিটি চুরি হয়ে গিয়েছিল। ২০১৮-র ফেব্রুয়ারিতে লন্ডন-ভিত্তিক এক ব্যবসায়ী গোষ্ঠী রোসি অ্যান্ড রোসি মাস্ট্রিচে এই মূর্তিটিকে নিলামে তোলে। মূর্তিটির নিলাম সংক্রান্ত খবর জানার পর লন্ডনে রাজস্ব গোয়েন্দা বিভাগের আধিকারিকরা মেট্রোপলিটন পুলিশের আর্ট অ্যান্ড অ্যান্টিক ইউনিটের সঙ্গে অবিলম্বে যোগাযোগ করেন। নালন্দা সংগ্রহালয় থেকে খোয়া যাওয়া মূর্তিটিকে পুরাতত্ত্ব সর্বেক্ষণ পরীক্ষা করে প্রকৃত বলেই জেনেছে।
স্কটল্যান্ড ইয়ার্ড গত ১৫ আগস্ট স্বাধীনতা দিবস উদযাপনের দিন ব্রিটেনে নিযুক্ত ভারতীয় হাই কমিশনার শ্রী ওয়াই কে সিনহার হাতে ভগবান বুদ্ধের মূর্তিটি তুলে দেন। মূর্তিটি ভারতে ফিরে আসায় অর্থমন্ত্রী ও সংস্কৃতি মন্ত্রী উভয়েই সন্তোষ প্রকাশ করেছেন।
SSS/BD/DM
(Visitor Counter : 52
খাদ্যপ্রক্রিয়াকরণশিল্পমন্ত্রক
বেসরকারি ক্ষেত্রে খাদ্য প্রক্রিয়াকরণ শিল্প স্থাপনের জন্য সরকারের ৫৭৯২ কোটি টাকা মঞ্জুর, ৮১৮ টির মধ্যে ৭৯২ টি প্রকল্পের অনুমোদন- প্রহ্লাদ সিং প্যাটেল
নতুন দিল্লি, ২৩ জুলাই, ২০২১
কেন্দ্রীয় খাদ্য প্রক্রিয়াকরণ শিল্প মন্ত্রকের প্রতিমন্ত্রী শ্রী প্রহ্লাদ সিং প্যাটেল আজ জানিয়েছেন যে, সরকার খাদ্য প্রক্রিয়াকরণ শিল্পের সার্বিক উন্নয়নের লক্ষ্যে বেসরকারি খাতের বিনিয়োগকে ক্রমাগত উৎসাহিত করে আসছে।
বেসরকারি ক্ষেত্রে খাদ্য প্রক্রিয়াকরণ শিল্প স্থাপনের জন্য সরকার ৮১৮ টি প্রকল্পের মধ্যে ৭৯২ টির অনুমোদন দিয়েছে। এজন্য ৫৭৯২ কোটি টাকা মঞ্জুর করা হয়েছে।
রাজ্যসভায় এক লিখিত প্রশ্নের জবাবে খাদ্য প্রক্রিয়াকরণ শিল্প মন্ত্রকের প্রতিমন্ত্রী শ্রী প্রলহাদ সিং প্যাটেল জানান, এই শিল্পে বেসরকারি ক্ষেত্রের অংশগ্রহণের জন্য সরকার তিনটি গুরুত্বপূর্ণ উদ্যোগ নিয়েছে।
প্রথমত, খাদ্য উৎপাদনকারী হিসাবে বিশ্বব্যাপী অগ্রণী ভূমিকা নিতে এবং আন্তর্জাতিক বাজারে ভারতের তৈরি খাদ্য পণ্যেকে তুলে ধরতে সরকার খাদ্য প্রক্রিয়াকরণ খাতে ১০,৯০০ কোটি টাকা ব্যয় করে" উৎপাদন ভিত্তিক অনুদান প্রকল্প বা প্রোডাকশন লিংকড ইন্সেন্টিভ স্কিম" চালু করার অনুমোদন দিয়েছে।
দ্বিতীয়ত, বেসরকারি খাতে ক্ষুদ্র খাদ্য প্রক্রিয়াকরণ কেন্দ্রগুলিকে উৎসাহ দিতে স্বনির্ভর গোষ্ঠী, কৃষক উৎপাদক সংস্থা এবং সমবায় গড়ে তোলার ওপর গুরুত্ব দিয়েছে।
তৃতীয়ত, ২০২১-২২ অর্থবছরের বাজেট বক্তৃতায় সরকার সবুজ অভিযান প্রকল্প বা অপারেশন গ্রিনস স্কিম- এর প্রসার ঘটানো হচ্ছে। যেখানে টমেটো, পেঁয়াজ আলু থেকে শুরু করে ২২ টি পচনশীল খাদ্যদ্রব্যকে অন্তর্ভুক্ত করা হয়েছে।
কেন্দ্রীয় খাদ্য প্রক্রিয়াকরণ শিল্প মন্ত্রকের উদ্যোগে প্রধানমন্ত্রী কিষান সম্পদ যোজনা চালু করা হয়েছে।
CG/ SB
(Visitor Counter : 136
স্বাস্থ্যওপরিবারকল্যাণমন্ত্রক
কেন্দ্র এ পর্যন্ত ১৭.০২ কোটির বেশি টিকার ডোজ রাজ্য ও কেন্দ্রশাসিত অঞ্চলগুলিকে বিনামূল্যে দিয়েছে
রাজ্য ও কেন্দ্রশাসিত অঞ্চলগুলির কাছে ৯৪.৪৭ লক্ষেরও বেশি ডোজ রয়েছে
আগামী ৩ দিনে রাজ্য ও কেন্দ্রশাসিত অঞ্চলগুলি ৩৬ লক্ষের বেশি টিকার ডোজ পাবে
নয়াদিল্লী, ৫ মে, ২০২১
কেন্দ্র কোভিড-১৯ মহামারীর বিরুদ্ধে লড়াইয়ে নেতৃত্ব দিচ্ছে। পুরো সরকারের নিয়ন্ত্রণাধীন এই উদ্যোগে রাজ্য ও কেন্দ্রশাসিত অঞ্চলগুলিও রয়েছে। নমুনা পরীক্ষা, সংক্রমিতকে শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধি মেনে চলার পাশাপাশি সরকারের ৫ দফা কৌশলের অন্যতম হল টিকাকরণ অভিযান।
কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে। এই কাজে গতি আনার জন্য মুক্ত নীতি বাস্তবায়িত হচ্ছে। ২৮ এপ্রিল থেকে নতুন যারা টিকা পাবেন তাদের নাম নথিভুক্তকরণের কাজ শুরু হয়েছে। যোগ্য নাগরিকরা কোইউন পোর্টালে  অথবা আরোগ্য সেতু অ্যাপে সরাসরি নাম নথিভুক্ত করছেন।
রাজ্য ও কেন্দ্রশাসিত অঞ্চলগুলিকে ১৭,০২,৪২,৪১০টি টিকার ডোজ কেন্দ্র বিনামূল্যে দিয়েছে। আজ সকাল ৮টা পর্যন্ত পাওয়া তথ্য অনুযায়ী ১৬,০৭,৯৪,৭৯৬টি ডোজ দেওয়া হয়েছে। রাজ্য ও কেন্দ্রশাসিত অঞ্চলগুলির কাছে এখনও ৯৪,৪৭,৬১৪টি টিকার ডোজ রয়েছে। আগামী তিন দিনে আরও ৩৬,৩৭,০৩০ টি ডোজ রাজ্য ও কেন্দ্রশাসিত অঞ্চলগুলিকে পাঠানো হবে।
২০২০র পয়লা অক্টোবরের হিসেবে পশ্চিমবঙ্গে ৪৫ বছরের উর্ধে নাগরিকদের মধ্যে টিকা পাবেন ৯,৭৮,৭১,০০০ জন। এঁদের মধ্যে টিকা পেয়েছেন ১,১৩,৮৩,৩৪০ জন । রাজ্যে মোট টিকা ব্যবহার হয়েছে ১,১৫,৪২,৩১১। এর মধ্যে নষ্ট হয়েছে ১.৩৬ শতাংশ টিকা । পশ্চিমবঙ্গের কাছে ১,১৫,৪২,৩১১টি টিকা আছে । রাজ্য শীঘ্রই ৭ লক্ষ টিকা পাবে ।
২০২০র পয়লা অক্টোবরের হিসেবে ত্রিপুরায় ৪৫ বছরের উর্ধে নাগরিকদের মধ্যে টিকা পাবেন ৪০,৫১,০০০ জন। এঁদের মধ্যে টিকা পেয়েছেন ১৪,৬৮,৩৫০ জন । ত্রিপুরার কাছে ১৩,৪২,১৯৫টি টিকা আছে । রাজ্য শীঘ্রই ৯৬,৬৭০ টিকা পাবে ।
২০২০র পয়লা অক্টোবরের হিসেবে আসামে ৪৫ বছরের উর্ধে নাগরিকদের মধ্যে টিকা পাবেন ৩,৪৮,৮৭,০০০ জন। এঁদের মধ্যে টিকা পেয়েছেন ৩১,৩৯,২২০ জন । আসামের কাছে ১,৬৩,৫৮৮টি টিকা আছে । রাজ্য শীঘ্রই ১ লক্ষ টিকা পাবে ।
২০২০র পয়লা অক্টোবরের হিসেবে আন্দামান ও নিকোবর দ্বীপপুঞ্জে ৪৫ বছরের উর্ধে নাগরিকদের মধ্যে টিকা পাবেন চার লক্ষ জন। এঁদের মধ্যে টিকা পেয়েছেন ১,৯১,৪৭০ জন ।
SC/CB
(Visitor Counter : 165
প্রধানমন্ত্রীরদপ্তর
পদ্ম সম্মান প্রদান অনুষ্ঠানে প্রধানমন্ত্রীর যোগদান
নতুনদিল্লি, ২১শে মার্চ, ২০২২
প্রধানমন্ত্রী শ্রী নরেন্দ্র মোদী আজ পদ্ম সম্মান প্রদান অনুষ্ঠানে অংশগ্রহণ করেছেন। সমাজের বিভিন্ন অংশের বিশিষ্টজনেদের এই সম্মান প্রদান করা হয়েছে।
এক ট্যুইট বার্তায় প্রধানমন্ত্রী বলেছেন, “পদ্ম সম্মান প্রদান অনুষ্ঠানে অংশগ্রহণ করেছি। সমাজের বিভিন্ন অংশের বিশিষ্টজনেদের এই সম্মান প্রদান করা হয়েছে। সমাজের প্রতি তাঁদের ভাবনা ও অবদানের জন্য আমরা গর্বিত। “
CG/CB/
(
গ্রামোন্নয়নমন্ত্রক
অমৃত মহোৎসবের অঙ্গ হিসেবে এক সপ্তাহে ১৫২টি সক্ষম কেন্দ্র  চালু
নতুন দিল্লি, ২২ অক্টোবর, ২০২১
আজাদি কা অমৃত মহোৎসবের অঙ্গ হিসেবে দীনদয়াল অন্তোদয় যোজনা - জাতীয় গ্রামীণ জীবন জীবিকা মিশনের  আওতায় ১৩টি রাজ্যের ৭৭টি জেলায় ১৫২টি আর্থিক সচেতনতা ও পরিষেবা প্রদান বা সক্ষম কেন্দ্র চালু করা হয়েছে। এই কেন্দ্রগুলি গত ৪ থেকে ৮ অক্টোবর পর্যন্ত এক সপ্তাহের মধ্যে চালু হয়েছে।
আর্থিক সচেতনতা ও পরিষেবা প্রদানের এই কেন্দ্রগুলির গ্রামাঞ্চলে স্বনির্ভর গোষ্ঠীগুলি মৌলিক আর্থিক চাহিদা মেটানোর এক জানালা ব্যবস্থা বা এক ছাদের তলায় সমস্যার সমাধানের কেন্দ্র হিসেবে কাজ করবে। প্রকৃত পক্ষে এধরণের কেন্দ্র চালু করার উদ্দেশ্যই হল, স্বনির্ভর গোষ্ঠীর সদস্য ও গ্রামাঞ্চলের দরিদ্র মানুষকে বিভিন্ন আর্থিক পরিষেবা যেমন সেভিংস, ক্রেডিট, ইনস্যুরেন্স, পেনশন প্রভৃতি সম্পর্কে সচেতন করে তোলা। স্বনির্ভর গোষ্ঠীর নেটওয়ার্কের মাধ্যমে এই কেন্দ্রগুলি পরিচালিত হবে এবং এধরণের কেন্দ্র পরিচালনায় প্রশিক্ষিত কমিউনিটি রিসোর্স পার্সনরা সাহায্য করবেন।
প্রশিক্ষিত কমিউনিটি রিসোর্স পার্সনদের গ্রামীণ স্বনিযুক্তি শিক্ষণ প্রতিষ্ঠানগুলিতে ৬ সপ্তাহের প্রশিক্ষণ দেওয়া হয়। জেলার অগ্রণী ব্যাঙ্কের পক্ষ থেকে এধরণের প্রশিক্ষণ প্রতিষ্ঠান গড়ে তোলা হয়। রিসোর্স পার্সন যারা ফিনান্সিয়াল লিটারেসি কমিউনিটি রিসোর্স পার্সন হিসেবে অধিক পরিচিত, তাদের স্থানীয় ভাষায় পরিষেবা পৌঁছে দেওয়ার ক্ষেত্রে বিভিন্ন বিষয়ে প্রশিক্ষণ দেওয়া হয়।
কেন্দ্রীয় গ্রামোন্নয়ন মন্ত্রক একটি মোবাইল ও ওয়েব ভিত্তিক অ্যাপ্লিকেশন 'সক্ষম' চালু করেছে। কমিউনিটি রিসোর্স পার্সনরা এই অ্যাপ ব্যবহার করতে পারবেন। এই অ্যাপের সাহায্যে কমিউনিটি রিসোর্স পার্সনরা প্রতিটি স্বনির্ভর গোষ্ঠীর বিভিন্ন আর্থিক পরিষেবা গ্রহণের সুযোগ-সুবিধা সম্পর্কে জানতে পারবেন এবং পরিষেবা গ্রহণের ক্ষেত্রে কোথায় কি ধরণের ফারাক রয়েছে তা চিহ্নিত করে সমাধানের উপায় খুঁজে বের করার চেষ্টা করবেন। এমনকি, এই অ্যাপ্লিকেশনের মাধ্যমে আর্থিক পরিষেবা প্রদানের ক্ষেত্রে প্রয়োজন সাপেক্ষে অন্তর্বর্তীকালীন কৌশল সংশোধনে প্রয়োজনীয় পদক্ষেপ নেওয়া যাবে।
১৩টি রাজ্যে গ্রামীণ জীবন জীবিকা মিশনের আওতায় ব্লক ও জেলা স্তরে এই কর্মসূচির আয়োজন করা হয়েছে। যেখানে স্বনির্ভর গোষ্ঠীর সদস্যদের আর্থিক দিক থেকে আরও সচেতন ও তথ্যাভিজ্ঞ করে তুলতে প্রয়োজনীয় পরামর্শ দেওয়া হয়েছে। যে ১৩টি রাজ্যে ব্লক ও জেলাস্তরে এই কর্মসূচি আয়োজিত হয়েছে, তার ওপর ভিত্তি করে অন্যান্য রাজ্যে ও বিভিন্ন ব্লকে এধরণের কর্মসূচি গ্রহণের পরিকল্পনা করা হয়েছে।
(CG/BD/AS/
অর্থ কমিশন
উচ্চ হারে সার্বিক বিকাশের লক্ষ্যে অর্থ কমিশনের কাছে গ্রামোন্নয়ন মন্ত্রকের প্রস্তাব
নয়াদিল্লি, ১১ এপ্রিল, ২০১৯
কেন্দ্রীয় গ্রামোন্নয়ন মন্ত্রকের বিভাগীয় সচিব শ্রী অমরজিৎ সিনহা আজ মন্ত্রকের সার্বিক বিকাশ, সমতা, দক্ষতা এবং স্বচ্ছতা সংক্রান্ত বিভিন্ন পরিকল্পনা সম্পর্কে পঞ্চদশ অর্থ কমিশনের চেয়ারপার্সন এবং সদস্য সহ কমিশনের উচ্চপদস্থ আধিকারিকদের কাছে বিস্তারিত প্রস্তাব পেশ করেন। এই প্রস্তাবে গ্রামীণ অর্থনীতির পরিবর্তনশীল কাঠামো, গ্রাম পঞ্চায়েত-কেন্দ্রিক উন্নয়ন, তথ্য-নির্ভর তথা দায়বদ্ধ উন্নয়নের প্রয়াস, আরও ভালো পরিণামের জন্য প্রশাসনিক সংস্কার সহ গ্রামোন্নয়নের সঙ্গে যুক্ত অন্যান্য কিছু পরিকল্পনার কথা রয়েছে।
গ্রামীণ ভারতের স্বার্থে অতিরিক্ত সম্পদের ব্যাপারে মন্ত্রক যে প্রস্তাবগুলি রেখেছে তা হল – প্রধানমন্ত্রী গ্রাম সড়ক যোজনা, প্রধানমন্ত্রী আবাস যোজনায়  কেন্দ্র–রাজ্য অংশীদারিত্ব সম্পর্কিত, প্রধানমন্ত্রী আবাস যোজনার  জন্য অতিরিক্ত বাজেট বরাদ্দ, স্বনির্ভর গোষ্ঠীগুলির জন্য অর্থ সহায়তার পরিমান বৃদ্ধি , গবাদি পশুপালন তথা প্রাণীসম্পদ বিকাশের মাধ্যমে আয় বৃদ্ধি, আয়কর এবং নগদ সুবিধা হস্তান্তর ব্যবস্থার মাধ্যমে অপচয় হ্রাস পাওয়ার দরুণ প্রয়োজনীয় সংস্কারসাধন করে আরও বেশি পরিমাণ অর্থ হস্তান্তর প্রভৃতি রয়েছে।
এছাড়াও, গ্রাম পঞ্চায়েত উন্নয়ন পরিকল্পনার জন্য প্রয়োজনীয় তহবিল হস্তান্তরের জন্য প্রাক্-শর্তাবলীর পরিবর্তন, প্রযুক্তির ব্যবহার, তথ্য-নির্ভর আর্থিক পরিচালন ব্যবস্থা সহ জিও-ট্যাগিং বা ভৌগলিক অবস্থানের ভিত্তিতে পঞ্চায়েতগুলির কাজকর্মে দক্ষতা বৃদ্ধি, গ্রামীণ সড়ক রক্ষণাবেক্ষণের মতো প্রস্তাবের কথাও মন্ত্রকের পক্ষ থেকে অর্থ কমিশনকে জানানো হয়েছে।
CG/BD/DM
(Visitor Counter : 40
তথ্যওসম্প্রচারমন্ত্রক
দূরদর্শন নিউজ কনক্লেভের সূচনায় শ্রী অনুরাগ ঠাকুর
নতুন দিল্লি, ০৩ জুন, ২০২২
কেন্দ্রীয় মন্ত্রী শ্রী অনুরাগ ঠাকুর আজ সরকারের ৮ বছরে ডিডি নিউজ কনক্লেভের উদ্বোধন করেছেন। উদ্বোধনী পর্বে মন্ত্রীর সঙ্গে বিগত ৮ বছরে সরকারের গৃহীত কর্মকাণ্ডের নানান দিক নিয়ে বিস্তারিত আলোচনা করা হয়। আলোচনায় অর্থনীতি এবং দেশের বর্তমান অবস্থার উপর একাধিক প্রশ্ন উঠে আসে।
মন্ত্রী বলেন, সরকার দেশের প্রত্যন্ত প্রান্তে উন্নয়নের বীজ বপন করতে সক্ষম হয়েছে। দারিদ্রসীমার উপরে আনা হয়েছে বহু মানুষকে। এ এক ঐতিহাসিক সাফল্য। গত ৮ বছরে এই সাফল্য অর্জন করেছে সরকার। শ্রী ঠাকুর জানান, সরকার গত ৮ বছরে যে সাফল্য অর্জন করতে সক্ষম হয়েছে, বিগত কয়েক দশকে তা সম্ভব হয়নি।
শ্রী ঠাকুর আরও বলেন, ১২ কোটিরও বেশি শৌচালয়, ৩ কোটিরও বেশি গৃহ নির্মাণ করা হয়েছে। মাত্র ৩ বছরে ৪৫ শতাংশ ঘরে নলবাহিত জল সংযোগ দেওয়া হয়েছে। ৯ কোটিরও বেশি রান্নাঘরে রান্নার গ্যাস সংযোগ পৌঁছে গেছে। সমস্ত গ্রাম ও বাড়িতে বিদ্যুৎ পৌঁছে দেওয়ার মতো সরকারের একাধিক সাফল্যের দিক তুলে ধরেন তিনি। কেন্দ্রীয় মন্ত্রী বলেন, দেশের দরিদ্র মানুষের জন্য ‘আচ্ছে দিন’ নিয়ে এসেছে সরকার। সুশাসনের নতুন মানদণ্ড প্রতিষ্ঠা করেছে এই সরকার। তিনি সরকারের সামগ্রিক কর্মক্ষমতা প্রসঙ্গে বক্তব্য রাখতে গিয়ে জানান, ৬০ বছরের চেয়ে ৮ বছর অনেক ভালো।
শ্রী ঠাকুর আরও বলেন, ধনী-গরিবের বৈষম্য কমেছে। ২ বছরের মধ্যে ৪৫ কোটি ব্যাঙ্ক অ্যাকাউন্ট খোলা হয়েছে। আজ ভারতে বিএইচআইএম ইউপিআই-এর মাধ্যমে প্রতি মাসে লেনদেনের পরিমান ৪ বিলিয়ন ছাড়িয়েছে। প্রধানমন্ত্রী নরেন্দ্র মোদী একটি বোতাম টিপে ১২ কোটি কৃষকের অ্যাকাউন্টে ২১ হাজার কোটি টাকা হস্তান্তর করেছেন। জনধন-আধার-মোবাইল সংযুক্তি সুবিধাভোগীদের প্রকল্পের লাভ পৌঁছে দেওয়ার ক্ষেত্রে মধ্যস্থতাভোগীদের দুর্নীতির ব্যবস্থাকে ভেঙে দিয়েছে। এতে করদাতাদের ২ লক্ষ কোটি টাকার বেশি অর্থ সাশ্রয় হয়েছে।
মুদ্রাস্ফীতি প্রসঙ্গে মন্ত্রী বলেন, গত ২ বছরে বিশ্ব একাধিক দুর্ঘটনার সাক্ষী থেকেছে। রাশিয়া-ইউক্রেন যুদ্ধের কারণে সরবরাহ শৃঙ্খলে ব্যাঘাত ঘটেছে। অপরিশোধিত তেলের দাম নাটকীয়ভাবে বৃদ্ধি পেয়েছে এবং এই সঙ্কটকে আরও জটিল করে তুলেছে। এই কঠিন সময়ে অন্য দেশের উপর নির্ভরতা দূর করার জন্য মোদী সরকার ভারতকে আত্মনির্ভর করার সিদ্ধান্ত নিয়েছে বলেও তিনি জানান। কেন্দ্রীয় মন্ত্রী বলেন, ভারত ১০ লক্ষ পিপিই কিট তৈরি শুরু করেছে। কোভিড মহামারীর শুরুতে এই ব্যবস্থা ছিল না। ভারত এখন দেশীয়ভাবে তৈরি ওষুধ এবং পরবর্তীতে টিকা বন্টনের ক্ষেত্রে বিশ্বকে নেতৃত্ব দিচ্ছে। মহামারীর ধাক্কা সত্ত্বেও ভারত বিশ্বের সবচেয়ে দ্রুত ক্রমবর্ধমান অর্থনীতির দেশ হয়ে উঠেছে বলেও মন্ত্রী জানান।
কোভিডের জেরে মৃত্যুর পরিসংখ্যানের কম তথ্য দেওয়ার অভিযোগ খণ্ডন করে মন্ত্রী বলেন, রাজ্যগুলি এক্ষেত্রে যে পরিসংখ্যান দিয়েছে তাই প্রকাশ করা হয়েছে। এক্ষেত্রে যথাযথ ব্যবস্থা নিয়েছে সরকার। বিশ্বে ভারতের বর্তমান অবস্থা নিয়ে কথা বলতে গিয়ে মন্ত্রী জানান, আজ ভারতীয়রা গর্ব করে বলতে পারেন যে, গত ৮ বছরে এই সরকার কালিমামুক্ত। স্টার্ট-আপের ক্ষেত্রে কৃতিত্বের কথা উল্লেখ করে কেন্দ্রীয় মন্ত্রী বলেন, বর্তমান সরকারের নীতির কারণেই ভারত এক্ষেত্রে অগ্রগতি লাভ করেছে। স্টার্ট-আপ দেশগুলির মধ্যে ভারত প্রথম তিনে জায়গা করে নিয়েছে। মন্ত্রী আরও বলেন, শুধুমাত্র ভারতেই ৫০টি স্টার্ট-আপ কোভিড মহামারীর সময় ইউনিকর্নে পরিণত হয়েছে। সরকার জাতীয় নিরাপত্তা ক্ষেত্রে দৃঢ় পদক্ষেপ নিয়েছে। সীমান্তের ওপার থেকে চলা সোশ্যাল মিডিয়ার প্রোপাগান্ডা চ্যানেলগুলির বিরুদ্ধে ব্যবস্থা নেওয়া হয়েছে।
CG/SS/SKD/
(Visitor Counter : 78
স্বাস্থ্যওপরিবারকল্যাণমন্ত্রক
যক্ষ্মা মুক্ত ভারত
পোলিও দূরীকরণ ও কোভিড পরিস্থিতি মোকাবিলায় বিশ্ব স্বাস্থ্য সংস্থার ভূমিকার প্রশংসা করলেন ডাঃ হর্ষবর্ধন
নয়াদিল্লি, ১৩ এপ্রিল, ২০২১
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষবর্ধন আজ এখানে ভিডিও কনফারেন্সের মাধ্যমে বিশ্ব স্বাস্থ্য সংস্থার সদস্য বিভিন্ন দেশের যক্ষ্মা আধিকারিক ও পরামর্শদাতাদের নিয়ে গঠিত টিউবারকুলোসিস টেকনিক্যাল কনসালট্যান্টস্ নেটওয়ার্ক টিমের উদ্দেশ্যে ভাষণ দেন। তাঁর সঙ্গে উপস্থিত ছিলেন বিশ্ব স্বাস্থ্য সংস্থার আঞ্চলিক নির্দেশক পুণম ক্ষেত্রপাল সিং এবং ভারতে নিযুক্ত বিশ্ব স্বাস্থ্য সংস্থার প্রতিনিধি ডঃ রড্রিকো অফ্রিন।
আলোচনার প্রারম্ভেই ডাঃ হর্ষবর্ধন ২০২৫ সালের মধ্যে যক্ষ্মা দূরীকরণের লক্ষ্যে ভারতকে নিরন্তর সাহায্য করে চলার জন্য বিশ্ব স্বাস্থ্য সংস্থাকে অভিনন্দন জানান। তিনি বলেন, সম্প্রতি কেন্দ্রশাসিত লাদাখ এবং জম্মু ও কাশ্মীরের বাদগম জেলাকে যক্ষ্মা মুক্ত হিসাবে ঘোষণা করা হয়েছে। স্বাস্থ্য সংক্রান্ত বিভিন্ন বিষয়ে সময়োপযোগী পরিবর্তন নিয়ে আসার ক্ষেত্রে বিশ্ব স্বাস্থ্য সংস্থা যে ভূমিকা গ্রহণ করেছে তার ফলে জাতীয় স্তরেও অনুরূপ পরিকল্পনা গ্রহণ সম্ভব হয়েছে। এই প্রেক্ষিতে তিনি আয়ুষ্মান ভারত, স্বাস্থ্য ও রোগী কল্যাণ কেন্দ্র, জাতীয় স্বাস্থ্য নীতি প্রভৃতির কথা উল্লেখ করেন। দিল্লির স্বাস্থ্য মন্ত্রী হিসাবে দায়িত্ব পালনের সময় বিশ্ব স্বাস্থ্য সংস্থার সঙ্গে তাঁর সহযোগিতা এবং ভারত থেকে পোলিও দূরীকরণে এই আন্তর্জাতিক প্রতিষ্ঠানটি গুরুত্বপূর্ণ অবদানের কথা ডাঃ হর্ষবর্ধন উল্লেখ করেন। কোভিড সঙ্কটের সময় বিশ্ব স্বাস্থ্য সংস্থার পক্ষ থেকে যে সাহায্য করা হয়েছে, তিনি সেকথাও বিশদে উল্লেখ করেন।
জাতীয় যক্ষ্মা দূরীকরণ কর্মসূচির আওতায় বিশ্ব স্বাস্থ্য সংস্থার পরামর্শদাতা নেটওয়ার্কের গুরুত্বপূর্ণ ভূমিকার কথা উল্লেখ করে ডাঃ হর্ষবর্ধন বলেন, আমরা সরকারি ও বেসরকারি উভয় স্বাস্থ্য ক্ষেত্রেই যক্ষ্মা রোগীদের কাছে আরও ভালো চিকিৎসা পরিষেবা পৌঁছে দিতে পারবো। যক্ষ্মা রোগীদের নিখরচায় চিকিৎসার জন্য বিশেষ উদ্যোগ গ্রহণ করা হয়েছে, যাতে যথাসময়ে রোগীদের চিহ্নিত করে উপযুক্ত চিকিৎসা পৌঁছে দেওয়া যায়। তিনি বলেন, একেবারে তৃণমূলস্তরে মানুষের কাছে এই রোগটি সম্পর্কে যাবতীয় তথ্য পৌঁছে দিতে পারলেই যক্ষ্মা জনআন্দোলন সাফল্যের রূপ নেবে। পরিশেষে, ডাঃ হর্ষবর্ধন বলেন, ভারত থেকে যক্ষ্মা দূরীকরণ একমাত্র লক্ষ্য নয়, বরং সারা বিশ্ব থেকেই এই রোগ চিরতরে দূর করা প্রয়োজন। এই লক্ষ্যে ভারত সমমনোভাবাপন্ন দেশগুলিকে উৎসাহিত করে চলেছে।
যক্ষ্মা দূরীকরণের লক্ষ্যে বিশ্ব স্বাস্থ্য সংস্থার বিভিন্ন সদস্য দেশের প্রতিনিধিদের নিয়ে আয়োজিত এই ভার্চ্যুয়াল অনুষ্ঠানে কেন্দ্রীয় স্বাস্থ্য ও পরিবার কল্যাণ মন্ত্রকের উচ্চ পদস্থ আধিকারিকরা ছাড়াও স্বাস্থ্য পরিষেবা সংক্রান্ত মহানির্দেশক ডঃ সুনীল কুমার উপস্থিত ছিলেন।
(CG/BD/SB
জলশক্তি মন্ত্রক
দ্বিতীয় জাতীয় জল শক্তি পুরস্কার
নয়াদিল্লি, ১০ নভেম্বর, ২০২০
কেন্দ্রীয় জল শক্তি মন্ত্রকের জলসম্পদ, নদী উন্নয়ন এবং গঙ্গা পুনরুজ্জীবন বিষয়ক মন্ত্রক ২০১৯ সালের জন্য দ্বিতীয় জাতীয় জল পুরস্কার আয়োজন করছে। আগামীকাল ও পরশু ভার্চ্যুয়াল প্ল্যাটফর্মে বেলা ১১টা থেকে ১টা পর্যন্ত পুরস্কার প্রদান অনুষ্ঠান আয়োজিত হবে। জলসম্পদের সংরক্ষণ ও সুষ্ঠু পরিচালনার ক্ষেত্রে প্রশংসনীয় কাজের স্বীকৃতিস্বরূপ ব্যক্তিবিশেষ ও প্রতিষ্ঠানগুলিকে আরও উৎসাহিত করতে এই পুরস্কার দেওয়া হয়। এছাড়াও, জলের গুরুত্ব সম্পর্কে সাধারণ মানুষকে সচেতন করে তোলা তথা জলের সুষ্ঠু সদ্ব্যবহারে উৎসাহিত করার ক্ষেত্রেও এই পুরস্কার দেওয়া হয়ে থাকে। বিভিন্ন শ্রেণীতে প্রাপকদের পুরস্কার প্রদান করা হয়। পুরস্কার হিসেবে মানপত্র, ট্রফি এবং নগদ অর্থ দেওয়া হয়ে থাকে।
জাতীয় জল পুরস্কার সেই সমস্ত ক্ষেত্রে দেওয়া হয় যেখানে বিভিন্ন ব্যক্তি বা সংগঠন জলসম্পদের সংরক্ষণ ও সুষ্ঠু পরিচালনায় গুরুত্বপূর্ণ ভূমিকা নিয়ে থাকে। সরকারের জল সমৃদ্ধ ভারত গঠনের লক্ষ্যে যে পরিকল্পনা করা হয়েছে, তাতে অবদান রাখার জন্য বিশেষ স্বীকৃতি দেওয়া হয়।
২০১৯-এর সেপ্টেম্বরে জাতীয় জল পুরস্কারের সূচনা হয়। MyGov পোর্টালের মাধ্যমে এই পুরস্কার আয়োজন করা হয়ে থাকে। ২০১৯-এর জাতীয় জল পুরস্কারের জন্য আবেদনপত্র জমা দেওয়ার শেষ তারিখ ছিল সে বছরের ৩১ ডিসেম্বর। আবেদনপত্র জমা পড়ার শেষ দিন পর্যন্ত ১,১১২টি বৈধ আবেদন পাওয়া যায়। প্রাক্তন কেন্দ্রীয় সচিব শ্রী শশী শেখরের পৌরোহিত্যে এই পুরস্কার প্রাপকদের মনোনয়নের জন্য একটি বিচারকমণ্ডলী গঠন করা হয়। বিচারকমণ্ডলীর সদস্যরা বিভিন্ন ক্ষেত্রে ব্যক্তিবিশেষ ও সংগঠনের কাজকর্ম বিশ্লেষণের পর পুরস্কার জয়ীদের মনোনীত করেন। সেবার ১৬টি ভিন্ন ভিন্ন ক্ষেত্রে মোট ৯৮ জনকে পুরস্কৃত করা হয়।
এবারের জাতীয় জল পুরস্কারের প্রথম দিন অর্থাৎ, ১১ নভেম্বর উপ-রাষ্ট্রপতি শ্রী এম ভেঙ্কাইয়া নাইডু প্রধান অতিথি হিসেবে উপস্থিত থাকবেন। তিনি পুরস্কার প্রদান অনুষ্ঠানের সূচনা করবেন এবং জল শক্তি মন্ত্রী শ্রী গজেন্দ্র সিং শেখাওয়াত এবং বিভাগীয় প্রতিমন্ত্রী শ্রী রতনলাল কাটারিয়া সহ বহু বিশিষ্ট ব্যক্তি অনুষ্ঠানে অংশ নেবেন। পুরস্কারের দ্বিতীয় দিন অর্থাৎ, ১২ নভেম্বর কেন্দ্রীয় মন্ত্রী শ্রী প্রকাশ জাভড়েকর প্রধান অতিথি হিসেবে উপস্থিত থাকবেন। এছাড়াও, বিশিষ্ট পরিবেশবিদ ও পদ্ম পুরস্কার জয়ী শ্রী অনিল যোশী বিশেষ অতিথি হিসেবে অনুষ্ঠানে যোগ দেবেন।
ভার্চ্যুয়াল প্ল্যাটফর্মের মাধ্যমে জাতীয় জল পুরস্কার প্রদান অনুষ্ঠান সরাসরি সম্প্রচার করা হবে। নতুন দিল্লির বিজ্ঞান ভবনের ৫ নম্বর হল-এ এই পুরস্কার প্রদান অনুষ্ঠানের আয়োজন করা হয়েছে। জল শক্তি মন্ত্রকের ফেসবুক পেজ - https://www.facebook.com/mowrrdgr/live.-এও পুরস্কার প্রদান সরাসরি দেখা যাবে।
তথ্যওসম্প্রচারমন্ত্রক
স্বচ্ছতা হি সেবা-র আওতায় পিআইবি কলকাতার উদ্যোগে "এক তারিখ এক ঘন্টা এক সাথ" কর্মসূচি পালিত হয়েছে
কলকাতা, ১ অক্টোবর, ২০২৩
কলকাতার প্রেস ইনফরমেশন ব্যুরো আজ স্বচ্ছতা হি সেবা বা পরিচ্ছন্নতাই সেবা-র আওতায় "এক তারিখ এক ঘন্টা এক সাথ" কর্মসূচি পালন করেছে। সংস্থার আধিকারিক ও কর্মীরা সক্রিয় ভাবে পরিচ্ছন্নতা অভিযানে যোগ দেন। তাঁরা দপ্তরের পার্শ্ববর্তী অঞ্চল পরিষ্কার করেন এবং দেশকে পরিচ্ছন্ন রাখতে সর্বসাধারণের উদ্দেশে আহ্বান জানান। দেশজুড়ে পরিচ্ছন্নতা অভিযানে সকলকে যুক্ত করাই এই কর্মসূচির উদ্দেশ্য।
জাতির জনকের প্রতি শ্রদ্ধা নিবেদনের উদ্দেশ্যে স্বচ্ছ ভারত অভিযানের অঙ্গ হিসেবে এই শ্রমদান করা হল। এবছরের স্বচ্ছতা হি সেবার মূল ভাবনা জঞ্জাল মুক্ত ভারত।
(PG/CB/AS
সড়কপরিবহণওমহাসড়কমন্ত্রক
সম্প্রতি অনুমোদিত মহাসড়ক প্রকল্প
নয়াদিল্লি, ০৯ জুলাই, ২০১৯
৩৪,৮০০ কিলোমিটার দীর্ঘ জাতীয় সড়কের মধ্যে জাতীয় সড়ক উন্নয়ন প্রকল্পে ১০ হাজার কিলোমিটার দীর্ঘ সড়ক সম্প্রসারণ উন্নয়নের কাজ ভারতমালা পরিযোজনার প্রথম পর্যায়ে অনুমোদিত হয়েছে। এই কাজে ব্যায় বরাদ্দ ধরা হয়েছে ৫ লক্ষ ৩৫ হাজার কোটি টাকা। ভারতমালা পরিযোজনার প্রথম পর্যায়ে মোট ২২৫টি প্রকল্পের মাধ্যমে ৯ হাজার ৬১৩ কিলোমিটার সড়ক নির্মাণের প্রস্তাব অনুমোদিত হয়েছে। মনে করা হচ্ছে এই পরোযোজনায় ১৪ কোটি ২ লক্ষ মূল্যের শ্রম দিবস তৈরি সম্ভব হবে বলে রাজ্যসভায় এক প্রশ্নের লিখিত জবাবে এই তথ্য জানান কেন্দ্রীয় সড়ক পরিবহন মন্ত্রী শ্রী নীতিন জয়রাম গড়করি।
CG/SS/NS
(Visitor Counter : 82
প্রতিরক্ষামন্ত্রক
সেনা কমান্ডারদের সম্মেলন
নতুন দিল্লী, ২৬ মে, ২০২০
সেনা কমান্ডারদের দ্বি বাৎসরিক সর্বোচ্চ পর্যায়ের নীতি নির্ধারক এবং মতামত আদান প্রদানের উদ্দেশ্যে আয়োজিত সম্মেলন শুরু হয়েছে।এই সম্মেলন চলতি বছরের এপ্রিল মাসে অনুষ্ঠিত হওয়ার কথা ছিল। কিন্তু কোভিড-19 অতিমারীর প্রেক্ষিতে তা স্থগিত ঘোষনা করা হয়। সেনা বাহিনীর কমান্ডারদের নির্দিষ্ট সম্মেলন এখন দুটি পর্যায়ে করার সিদ্ধান্ত নেওয়া হয়েছে।প্রথম পর্যায়ের সম্মেলন অনুষ্ঠিত হচ্ছে ২৭ থেকে ২৯ মে ২০২০ এবং দ্বিতীয় পর্যায়ের সম্মেলন অনুষ্ঠিত হবে জুন মাসের শেষ সপ্তাহে।
ভারতীয় সেনা বাহিনীর সর্বোচ্চ পর্যায়ের নেতৃবৃন্দ বর্তমান নিরাপত্তা পরিস্থিতি এবং প্রশাসনিক প্রতিকূলতার বিষয়ে আলোচনা করবেন।পাশাপাশি আগামী দিনগুলিতে ভারতীয় সেনাবাহিনীর ভুমিকা নিয়েও পরিকল্পনা গ্রহণ করা হবে।
সেনা কমান্ডার এবং সেনাবাহিনীর পদস্থ আধিকারিকরা কলিজিয়েট ব্যবস্থাপনার মাধ্যমে তাদের দায়িত্ব বিষয়ে সিদ্ধান্ত নেবেন।
সাউথ ব্লকে অনুষ্ঠিত প্রথম পর্যায়ের সম্মেলনে প্রশাসনিক এবং কার্যকরী বিভিন্ন বিষয় নিয়ে আলোচনা হবে। পাশাপাশি যুদ্ধ বিষয়ক ও রসদ সরবরাহ এবং মানব সম্পদ বিষয়ে এই সম্মেলনে আলোচনা হবে।
কর্নেল আমন আনন্দ
জন সংযোগ আধিকারিক ।
(CG/PPM
প্রধানমন্ত্রীরদপ্তর
একাদশ ব্রিকস্ শিখর সম্মেলনের ফাঁকে প্রধানমন্ত্রীর সঙ্গে ব্রাজিলের রাষ্ট্রপতির বৈঠক
নয়াদিল্লি, ১৪ নভেম্বর, ২০১৯
প্রধানমন্ত্রী শ্রী নরেন্দ্র মোদী ব্রাসিলিয়ায় একাদশ ব্রিকস্ শিখর সম্মেলনের ফাঁকে বুধবার ব্রাজিলের রাষ্ট্রপতি মিঃ জাইর মেসিয়াস বলসোনারো-র সঙ্গে এক বৈঠকে মিলিত হন।
প্রধানমন্ত্রী শ্রী মোদী আগামী বছর ভারতের প্রজাতন্ত্র দিবস উদযাপন অনুষ্ঠানে ব্রাজিলের রাষ্ট্রপতি মিঃ বলসোনারো-কে প্রধান অতিথি হিসাবে উপস্থিত থাকার আমন্ত্রণ জানিয়েছেন। এই আমন্ত্রণ সেদেশের রাষ্ট্রপতি কৃতজ্ঞতার সঙ্গে স্বীকার করেছেন।
বৈঠকে উভয় নেতাই দু’দেশের মধ্যে কৌশলগত অংশীদারিত্ব আরও বাড়ানোর বিষয়ে সম্মত হন। প্রধানমন্ত্রী শ্রী মোদী বলেন, বাণিজ্য সংক্রান্ত বিষয়গুলি নিয়ে আলাপ-আলোচনার ব্যাপারে তিনি অত্যন্ত আশাবাদী। ভারতে কৃষি সরঞ্জাম, পশুপালন, মাঠ থেকে ফসল সংগ্রহ সংক্রান্ত আধুনিক প্রযুক্তি এবং জৈব জ্বালানির মতো বিভিন্ন ক্ষেত্রে ব্রাজিলের বিনিয়োগের সম্ভাবনাগুলির কথাও তিনি উল্লেখ করেন।
এই ক্ষেত্রগুলিতে সাহায্যের ব্যাপারে ব্রাজিলের আগ্রহের কথা প্রকাশ করে সেদেশের রাষ্ট্রপতি জানান, আগামী বছর ভারত সফরের সময় একটি বড় বাণিজ্য প্রতিনিধি দলও তাঁর সঙ্গে থাকবে। দুই নেতাই মহাকাশ ও প্রতিরক্ষা সহ একাধিক বিষয়ে সহযোগিতার নানা দিক নিয়ে আলোচনা করেন। ভারতীয় নাগরিকদের ভিসা ছাড়াই ব্রাজিল সফরের জন্য রাষ্ট্রপতির ঘোষণাকে প্রধানমন্ত্রী স্বাগত জানান।
CG/BD/SB
(Visitor Counter : 50